Alexander Episcopus servus servorum Dei, dilectis filiis Abbati  Conventui monasterii Trenorchiensis, Ordinis S. Benedicti, Cabilonensis diœcesis, salutem  apostolicam benedictionem. Devotionis vestræ precibus inclinati, volentes indemnitati monasterii vestri quod ad Romanam Ecclesiam nullo medio pertinet,  prioratuum, ac membrorum immediatè, subjectorum ipsi monasterio, paternâ diligentiâ præcavere, auctoritate vobis præsentium indulgemus, ut ad solutionem debitorum eorumdem monasterii,  prioratuum, ac membrorum, minimè teneamini, nisi creditores eorum legitimè probaverint, in utilitatem ipsorum monasterii, prioratuum,  membrorum, conversa esse debita memorata, nonobstantibus aliquibus litteris conventionalibus, renunciationibus, seu concessionibus, aut etiam juramentis tempore contractuum interjectis. Nulli ergò omninò hominum liceat hanc paginam nostræ concessionis infringere, vel ei ausu temerario contraire. Si quis autem hoc attentare præsumpserit, indignationem omnipotentis Dei,  beati Petri  Pauli Apostolorum ejus se noverit incursurum. Datum Anagniæ XIII. Kal. Martii, Pontificatus nostri anno octavo.